IL MEDITERRANEO INTERIORE
Unutrašnji Mediteran
[bookmark: _GoBack]Galerija Green Door raspisuje konkurs za letnju grupnu izložbu koja istražuje Mediteran kao prostor unutrašnjeg doživljaja — kao energiju, svetlost i trag koji more ostavlja u čoveku.
Poziv je usmeren ka radovima koji promišljaju more ne samo kao pejzaž, već kao silu: ritam talasa, eroziju i nastajanje, dodir soli, širinu horizonta i osećaj slobode. Mediteran se prepoznaje kroz slojeve — kroz svetlost, materiju, strukturu i emociju — kao lični, unutrašnji prostor.
Ova izložba donosi dah Mediterana u srce Beograda — svežinu mora, refleksije svetlosti, energiju talasa i atmosferu koja će makar na trenutak rashladiti vrele gradske dane. Kroz različite umetničke izraze, prostor galerije postaće mesto susreta umetnosti, mora i mediteranskog senzibiliteta.
Tokom trajanja izložbe biće realizovan i prateći koncept aktivacija i umetničkih događaja sa ciljem da se publici približi duh Mediterana i stvori interaktivan prostor susreta, doživljaja i inspiracije.
Konkurs je otvoren za savremene umetničke prakse: sliku, skulpturu, staklo, keramiku i kombinovane tehnike.
📩 Prijave slati na:
galerijagreendoor.art@gmail.com
(naznačiti: Il Mediterraneo Interiore)
Maksimalni format rada:
30 × 40 cm (sa ili bez rama)
Kotizacija:
3.000 RSD (plaćaju umetnici čiji radovi budu selektovani)
Galerija Green Door
Kralja Petra 61, Beograd
Rok za prijavu: 1. jun 2026.
Rezultati selekcije: 3. jun 2026. 
Trajanje izložbe: 15 – 30. jun 2026. 

